มองทั่วทิศเมืองไทย : มาหยา ฟื้นตัวหลังปิดอ่าว
ในบรรดาแหล่งท่องเที่ยวทางทะเล อ่าวมาหยา เขตอุทยานแห่งชาติหาดนพรัตน์ธารา จ.กระบี่ ถือว่าโดดเด่นที่สุด ในแต่ละปีสามารถดึงดูดนักท่องเที่ยวให้เดินทางไปเที่ยวจำนวนมาก,ด้วยเหตุนี้เองส่งผลให้ธรรมชาติของอ่าวมาหยาเสื่อมโทรมลงอย่าง เห็นได้ชัด ทางกรมอุทยานฯต้องประกาศปิดอ่าวมาหยาเป็นการชั่วคราวเพื่อการฟื้นฟู ผลที่ตามมาคือรายได้จากการท่องเที่ยวของกระบี่หดหายไปกว่าครึ่ง,เมื่อวันก่อน ,นายดำรัส โพธิ์ประสิทธิ์, ผอ.สำนักอุทยานแห่งชาติ กรม อุทยานแห่งชาติ สัตว์ป่า และพันธุ์พืช พาสื่อมวลชนนั่งเรือออกสำรวจสภาพ อ่าวมาหยา หลังอุทยานฯได้ประกาศปิดตั้งแต่เดือนมีนาคมปีที่แล้ว เพื่อให้ธรรมชาติได้ฟื้นตัว,หลังจากที่ก่อนหน้านี้ได้เปิดให้บรรดาชาวไทยและต่างชาติได้ไปท่องเที่ยวเก็บเกี่ยวความสุขต่อเนื่องเป็นเวลานานหลายปี จนเกิดความเสื่อมโทรมแก่พื้นที่บนบกและในท้องทะเล ยากแก่การดูแลรักษา หากยังเปิดให้บริการตามปกติ,ปัจจุบันพบว่าสภาพโดยรวมที่ปรากฏชัดระหว่างให้เรือลอยลำที่ด้าน หน้าอ่าว จะเห็นเรือท่องเที่ยวจำนวนกว่า 30 ลำ นำกลุ่มนักท่องเที่ยวต่างชาติ มีชาวไทยปะปนอยู่บ้างเล็กน้อยลงเล่นน้ำใส่หน้ากากดำน้ำชมใต้ท้องทะเลในพื้นที่ซึ่งกรมอุทยานฯได้กำหนดไว้ให้นอกแนวทุ่นกั้นเขต,ส่วนธรรมชาติบนอ่าวก็พบว่ามีพันธุ์ไม้นานาชนิดปกคลุมเขียวขจี ตั้งแต่ชายหาดไล่ขึ้นไปตามเนินเขาสูงหน้าอ่าว แสดงให้เห็นถึงการฟื้นตัวของธรรมชาติได้อย่างชัดเจน,ในท้องทะเลหน้าอ่าวยังพบฝูงปลาฉลามหูดำพากันว่ายเวียนหาอาหารเป็นจำนวนมาก เนื่องจากไร้อันตรายจากการถูกใบพัดเรือดังเช่นก่อนปิดอ่าว ขณะที่ปะการังหลากหลายชนิดที่อยู่ใต้ทะเลหน้าอ่าวก็ได้รับโอกาสในการฟื้นตัวเพิ่มขึ้นเช่นกัน,นายดำรัส, สรุปว่าการปิดฟื้นฟูอ่าวมาหยาอาจก่อให้เกิดผลกระทบในแง่รายได้จากนักท่องเที่ยวซึ่งไม่อาจปฏิเสธได้ แต่ถึงอย่างไรก็ยังมีผลดีที่เราคำนึงถึงควบคู่ไปด้วย คือการดำรงรักษาทรัพยากรธรรมชาติอันเปี่ยมด้วยคุณค่ามหาศาลให้เป็นสมบัติที่น่าชื่นชมของชาวไทยอย่างยั่งยืนนั่นเอง.,ทีมข่าวภูมิภาค/รายงาน
นายดำรัส โพธิ์ประสิทธิ์ ผอ.สำนักอุทยานแห่งชาติ กรม อุทยานแห่งชาติ สัตว์ป่า และพันธุ์พืช พาสื่อมวลชนนั่งเรือออกสำรวจสภาพ อ่าวมาหยา หลังอุทยานฯได้ประกาศปิดตั้งแต่เดือนมีนาคมปีที่แล้ว
มองทั่วทิศเมืองไทย,ทีมข่าวภูมิภาค,อ่าวมาหยา,อุทยานแห่งชาติหาดนพรัตน์ธารา,กระบี่